ונדי זאקס

וונדי סאקס (באנגלית: Wendy Sachs) היא סופרת, עיתונאית, יועצת תקשורת ובמאית אמריקאית. בשנת 2024 ביימה את הסרט התיעודי "8 באוקטובר" העוסק בחשיפת הכוחות שמאחורי ההפגנות הגדולות נגד ישראל באוניברסיטאות המובילות בארצות הברית, אחרי טבח ה-7 באוקטובר 2023. הסרט זכה לתשבחות רבות והפך לכלי הסברה מרכזי בעולם. בנוסף לפעילותה הקולנועית, סאקס כתבה מספר ספרים בנושאי קריירה, נשים ומנהיגות, והופיעה באמצעי תקשורת מובילים בארצות הברית.

 קריירה 
סאקס החלה את דרכה ככתבת ומפיקה ברשתות טלוויזיה אמריקאיות, ובהן CNN, NBC ו-FOX. בהמשך שימשה כדוברת מטעם המפלגה הדמוקרטית בקונגרס האמריקאי. כמו כן כתבה טורים ומאמרים לאתרים וכתבי עת מובילים, בהם The Huffington Post ו-Fast Company. תחומי עיסוקה העיקריים כללו תקשורת, פוליטיקה, קידום נשים בשוק העבודה וניהול קריירה באמצע החיים. בנוסף לפעילותה התקשורתית, היא מרצה בארצות הברית על יזמות, שינויי קריירה והעצמה נשית, ומתראיינת לעיתים קרובות בתוכניות חדשות ובכנסים מקצועיים.

ספרה של סאקס, Fearless and Free: How Smart Women Pivot and Relaunch Their Careers, עוסק בחשיבות היכולת להיכשל במהירות וללמוד מהכישלונות. כדי להתאושש ממשברים מקצועיים ולהמציא את עצמן מחדש, סאקס ממליצה לנשים לבנות רשת קשרים, לראות בניסיון ההתנדבותי נכס, ולפתח את המותג האישי שלהן. היא מדגישה את חשיבות הביטחון העצמי, גם אם יש צורך "לזייף אותו עד שהוא יהפוך לאמיתי". אובדן עבודתה ושינוי כיוון בקריירה לאחר גיל 40 היוו השראה לכתיבת הספר.

הסרט Surge שביימה סאקס בשנת 2020 עקב אחר מסעות הבחירות של שלוש מועמדות לקונגרס מטעם המפלגה הדמוקרטית – מטקסס, אילינוי ואינדיאנה. מתוך השלוש, לורן אנדרווד נבחרה והפכה לאישה השחורה הצעירה ביותר שנבחרה לקונגרס. הסרט צולם כולו בעדשה נשית – עם צוות צילום שכלל אך ורק נשים. סאקס שאפה באמצעותו לתמוך בנשים שניסו לזכות במושבים שהיו בידי הרפובליקנים בבחירות אמצע הקדנציה של 2018. ההשראה ליצירת הסרט נבעה מהאכזבה העמוקה שחשה בעקבות תוצאות הבחירות לנשיאות ב-2016, אז השתתפה בהפגנות נשים – ולאחר מכן התעודדה כאשר נשים רבות הודיעו על כוונתן להתמודד לתפקידים ציבוריים.
8 באוקטובר

סרטה של סאקס משנת 2025 "8 באוקטובר" נוצר בהשראת תגובתה למחאות בקמפוסים בארצות הברית לאחר טבח שבעה באוקטובר, כפי שחוותה דרך עיני בתה הלומדת בקולג'. סאקס הופתעה מתגובתם של חבריה למעגלים הפרוגרסיביים, כולל פמיניסטיות שנראו כמי שתומכות בסיסמה "גם אני – אלא אם את יהודייה". הסרט הופק בשיתוף עם השחקנית דברה מסינג, וכולל ראיונות עם מייקל רפפורט, נועה תשבי, חבר הקונגרס ריצ'י טורס, הסנאטורית קירסטן ג'יליברנד, שריל סנדברג, דן סינור, סקוט גאלוויי ומסעב חסן יוסף. סאקס בחנה כיצד פועלת תנועת "סטודנטים למען צדק בפלסטין", בניסיון להבין כיצד היא מקדמת אנטי־ציונות שבעיניה גולשת לאנטישמיות בקמפוסים. הסרט מתאר גם את תפקידה של הרשתות החברתיות בהגברת אנטישמיות בקרב צעירים.

 יצירותיה 
 סורג' ( סרט תיעודי משנת 2020) 
 חסרי פחד וחופש: כיצד נשים חכמות משנות ומחדשות את הקריירה שלהן (AMACOM, 2017)
 איך היא באמת עושה את זה: הסודות של אמהות מצליחות שנשארות בעבודה (הוצאת דה קאפו, 2005) 
 אוקטובר H8TE – המאבק על נשמתה של אמריקה (סרט תיעודי 2025)

 פרסים 
 גילאי ארבעים ומעלה של פורבס, 2017

 קישורים חיצוניים 



 TEDx Harnessing the power of humiliation
 Fearless and Free – HarperCollins
 Fearless and Free – Amazon
 Surge (2020) – IMDb
 October H8TE – האתר הרשמי של הסרט
 About the Filmmakers – October H8TE
 Press – October H8TE
 Surge – הביקורת של RogerEbert.com
 JWI – דיון על Surge עם וונדי  סאקס
 JCCSF – הקרנת October H8TE עם שיח לקהל
 October H8TE – Atlanta Jewish Film Festival
 Chicago Jewish Alliance – אירוע October H8TE
 ALCCA – סקירה על October H8TE
 Surgethemovie – תוכן רקע (FilmPlatform)
 Q&A – Medill Magazine עם  סאקס על Surge
 Fearless and Free – VitalSource
 Fearless and Free – Goodreads

הערות שוליים

קטגוריה:מפיקות קולנוע אמריקאיות
קטגוריה:במאיות קולנוע אמריקאיות
קטגוריה:סופרות אמריקאיות
קטגוריה:בוגרי אוניברסיטת נורת'ווסטרן
קטגוריה:סופרים אמריקאים